**Príloha č.2**

**Kúpna zmluva**

uzatvorená podľa § 409 a násl. a § 269 ods. 2 zákona č. 513/1991 Zb. Obchodný zákonník v znení neskorších predpisov medzi zmluvnými stranami:

(ďalej len „zmluva“)

1. **Kupujúci: FÁBIAN s.r.o.,**

So sídlom:Rudlovská cesta 53, 974 09 Banská Bystrica

Zastúpená: Ing.Juraj Fábian

Bankové spojenie/IBAN:

IČO: 36625507

DIČ: 2021824013

IČ DPH:SK2021824013

Zapísaná v OR Okresného súdu Banská Bystrica, Oddiel:  Sro, Vložka číslo:  9145/S

(ďalej len „kupujúci“ )

1. **Predávajúci:**

So sídlom:

Zastúpená:

Bankové spojenie/IBAN:

IČO:

DIČ:

IČ DPH:

Zapísaná v OR

(ďalej len „predávajúci“)

**Čl. I.**

**Predmet zmluvy**

1. Predávajúci sa zaväzuje dodať Kupujúcemu nasledujúce Zariadenia („Zariadenia“) k projektu s názvom „Univerzálne meracie stanice s GNSS aparatúrou a príslušenstvom“:

|  |  |
| --- | --- |
| Názov položky | Počet MJ |
|

|  |
| --- |
| **Univerzálna meracia stanica (UMS) vrátane poľného počítača, príslušenstva a aplikácie na meranie ciest**  |

 |  **2** |
| **GNSS prijímač kompatibilný s poľným počítačom vrátane príslušenstva**  |  **2** |

1. Predávajúci sa zaväzuje tieto Zariadenia v mieste plnenia uviesť do obvyklej prevádzky (inštalácia) a previesť na Kupujúceho k týmto Zariadeniam vlastnícke právo; Kupujúci sa zaväzuje zaplatiť kúpnu cenu a poskytnúť predávajúcemu všetku potrebnú súčinnosť.
2. Predávajúci sa zaväzuje poskytovať k Zariadeniu servis za podmienok a po dobu uvedenú v tejto zmluve.

**Čl. II.**

**Lehota a miesto plnenia**

1. Predávajúci dodá a nainštaluje Zariadenia v lehote **do 6 týždňov** odo dňa nadobudnutia účinnosti zmluvy.
2. Zariadenia budú dodané do tohto miesta plnenia: .M.Rázusa 32/B, Lučenec.
3. Súčasťou dodávky je návod na užívanie Zariadenia a vyškolenie obsluhy Zariadenia určenej Kupujúcim po dobu max. piatich po sebe nasledujúcich dní.

**Čl. III.**

**Kúpna cena a splatnosť kúpnej ceny**

1. Celková kúpna cena Zariadení činí ……………………. (slovom .......... ) bez DPH. K tejto sume bude účtovaná DPH v zákonnej výške. Celková kúpna cena Zariadenia vrátane ……% DPH činí ………………… (slovom ....................)
2. Kúpna cena podľa odseku 1 tohto článku zmluvy je splatná na účet predávajúceho po dodaní Zariadenia v mieste dodania a po sfunkčnení a zaučení obsluhy Zariadenia do 30 dní odo dňa dodania doručenia faktúry kupujúcemu, na základe daňového dokladu (faktúry) Predávajúceho.
3. Faktúra za dodanie Zariadenia bude vyhotovená na základe obidvoma stranami podpísaného preberacieho protokolu. Zariadenia kupujúci prevezme naraz na základe preberacieho protokolu, ktorý podpisujú zamestnanci zodpovední za vecnú a odbornú komunikáciu v zmysle bodu VIII. 1. tejto zmluvy. Predávajúci odovzdá a kupujúci od predávajúceho prevezme Zariadenia za priamej účasti predávajúceho v mieste uvedenom v bode II. 2. tejto zmluvy. Preberací protokol bude vyhotovený pri prevzatí Zariadenia. Na účely fakturácie sa za deň dodania považuje deň podpisu preberacieho protokolu.
4. Faktúra musí obsahovať všetky náležitosti podľa zákona č. 222/2004 Z.z. o daní z pridanej hodnoty v platnom znení. V prípade, že faktúra nebude obsahovať všetky náležitosti podľa zákona č. 222/2004 Z.z. o dani z pridanej hodnoty v platnom znení, kupujúci je oprávnený ju vrátiť predávajúcemu na zmenu, doplnenie alebo opravu. Do doby doručenia opravenej, zmenenej alebo doplnenej faktúry kupujúcemu do jeho sídla lehota splatnosti faktúry neplynie. Nová lehota splatnosti začína plynúť od doručenia opravenej, zmenenej faktúry alebo doplnenej faktúry do sídla kupujúceho.
5. Úhrada vykonaná prostredníctvom banky je splnená dňom, v ktorom je kúpna cena pripísaná na účet predávajúceho.
6. Kúpna cena je konečná a zahrňuje všetky náklady predávajúceho na dodanie a inštaláciu Zariadenia.
7. Kúpna cena je neprekročiteľná, okrem adekvátnej zmeny ceny z dôvodu zmeny sadzby DPH.

**Čl. IV.**

**Záruka na zariadenia**

1. Na Zariadenia je poskytovaná plná záruka na všetky časti a súčasti prístrojov ako aj spotrebné časti a súčasti prístsrojov v trvaní 12 mesiacov.

**Čl. V.**

**Vlastnícke právo a nebezpečenstvo škody**

1. Kupujúci nadobúda vlastnícke právo k Zariadeniu dodaním Zariadenia do miesta plnenia.
2. Nebezpečenstvo škody prechádza na Kupujúceho dodaním Zariadenia do miesta plnenia.

**Čl. VI.**

**Servis a servisné podmienky na Zariadenia**

1. Predávajúci sa zaväzuje poskytovať k Zariadeniu servis a údržbu po dobu 12 kalendárnych mesiacov odo dňa uvedenia Zariadenia do prevádzky a jeho odovzdania Kupujúcemu.
2. Servisom a údržbou sa pre účely tejto Zmluvy rozumie:
	1. udržiavanie funkčnosti Zariadenia, čo zahŕňa údržbu a opravy Zariadenia, poplatky za prácu, dopravu, poskytnutie a montáž potrebných náhradných dielcov, to všetko počas Pracovných hodín; Pracovnou hodinou sa rozumie hodina v období od 09:00 - 17:00 v pracovné dni okrem štátnych sviatkov.
	2. servisné zabezpečenie aj počas dní pracovného pokoja.
3. Kupujúci je povinný poskytnúť Predávajúcemu všetku potrebnú súčinnosť na poskytovanie služieb podľa tejto Zmluvy, najmä poskytnúť prístup k Zariadeniu v pracovné hodiny, inak v nevyhnutných prípadoch podľa dohody.
4. Odstránenie poruchy bude ukončené do 10 pracovných dní potom, čo bude vykonaný servisný zásah. V prípade, že Predávajúci nie je schopný odstrániť závadu ani po uplynutí 10 pracovných dní od ich nahlásenia Kupujúcim na dispečing Predávajúceho, potom Predávajúci zabezpečí náhradné plnenie. Náhradné plnenie spočíva v dočasnom poskytnutí zariadenia so zhodnou alebo vyššou funkcionalitou. Dočasne poskytnuté zariadenia môže byť opotrebované.
5. V prípade, že objednanie servisného zásahu alebo poskytnutie služieb bude nedôvodné, je Kupujúci povinný nahradiť Predávajúcemu náklady s tým spojené.

**Čl. VII.**

**Ostatné dojednania**

1. Kupujúci je oprávnený užívať software dodávaný spolu so Zariadením, respektíve inštalovaný v Zariadení, len spôsobom vyplývajúcim z povahy Zariadenia a len na užívanie Zariadenia.
2. Každá zo zmluvných strán je oprávnená odstúpiť od tejto zmluvy z dôvodu podstatného porušenia zmluvy druhou stranou, ak bola druhá strana písomne upozornená a vyzvaná na riadne plnenie zmluvy a k náprave nedošlo ani v lehote 10 dní od doručenia výzvy. Za podstatné porušenie povinností v zmysle tohto odseku sa považuje opakované porušenie povinností uvedených v tejto zmluve.
3. Právne účinky odstúpenia od zmluvy nastávajú dňom doručenia písomného oznámenia o odstúpení druhej zmluvnej strane.
4. Odstúpenie od zmluvy musí mať písomnú formu, musí byť doručené druhej zmluvnej strane a musí v ňom byť uvedený konkrétny dôvod odstúpenia, inak je neplatné.
5. Povinnosť doručiť odstúpenie od zmluvy podľa tohto článku sa považuje v konkrétnom prípade za splnenú dňom prevzatia odstúpenia od zmluvy alebo odmietnutím odstúpenie od zmluvy prevziať. Ak sa v prípade doručovania prostredníctvom poštového podniku vráti poštová zásielka s odstúpením od zmluvy ako nedoručená alebo nedoručiteľná, považuje sa za doručenú dňom, v ktorom poštový podnik vykonal jej doručovanie (usiloval sa o doručenie v mieste uvedenom na obálke predmetnej zásielky). Zmluvné strany sa dohodli, že pre doručovanie predávajúcemu je rozhodná adresa, ktorá je ako jeho sídlo uvedená v záhlaví tejto zmluvy a pre doručovanie kupujúcemu je rozhodná adresa, ktorá je ako jeho sídlo uvedená v záhlaví tejto zmluvy.
6. Ustanoveniami odseku 5 tohto článku zmluvy sa bude spravovať aj doručovanie ostatných písomností medzi zmluvnými stranami (napr. faktúry, upomienky, výzvy a pod.), ak to nie je v rozpore s kogentnými ustanoveniami všeobecno – záväzných predpisov.
7. Ukončením platnosti zmluvy zanikajú všetky práva a povinnosti zmluvných strán v nej zakotvené, okrem nárokov na úhradu spôsobenej škody, nárokov na zmluvné, resp. zákonné sankcie a úroky.

**Čl. VIII.**

**Záverečné ustanovenia**

1. Zmluvné strany vyhlasujú a súhlasia s tým, že zamestnanci, ktorí budú osobami zodpovednými za vecnú a odbornú komunikáciu v súvislosti s touto zmluvou sú:
	1. za Predávajúceho: ........................................
	2. za Kupujúceho: ........................................
2. Táto zmluva sa riadi právnym poriadkom Slovenskej republiky, najmä zákonom č. 513/1991 Zb. Obchodný zákonník v platnom znení.
3. Táto kúpna zmluva nadobúda platnosť a účinnosť dňom jej podpísania zmluvnými stranami. Zmluvné strany sú uzrozumené s tým, že táto kúpna zmluva sa považuje za zmluvu uzatváranú v bežnom obchodnom styku v zmysle § 5a zákona č. 211/2000 Z.z. o slobodnom prístupe k informáciám v znení neskorších predpisov.
4. V prípade, ak by sa niektoré ustanovenia tejto zmluvy stali neplatnými alebo neúčinnými, alebo ak by sa v dôsledku legislatívnych zmien dostali niektoré z ustanovení tejto zmluvy do rozporu s platným právnym poriadkom Slovenskej republiky, nie je týmto dotknutá platnosť a účinnosť zostávajúcich ustanovení tejto zmluvy. Namiesto neplatného alebo neúčinného ustanovenia platia za zmluvne dohodnuté tie ustanovenia právnych predpisov, ktoré sa svojim zmyslom a účelom neplatnému alebo neúčinnému ustanoveniu zmluvy najviac približujú.
5. Zmluvné strany si písomnosti doručujú na adresy uvedené v záhlaví tejto zmluvy. V prípade zmeny adresy pre doručovanie písomností je každá zmluvná strana povinná písomne vopred oznámiť túto skutočnosť druhej zmluvnej strane.
6. Zmluvu je možné zmeniť len po vzájomnej dohode zmluvných strán formou písomného dodatku, podpísaného oboma zmluvnými stranami.
7. Táto zmluva je vyhotovená v štyroch vyhotoveniach, z ktorých dva si ponechá Predávajúci a dva Kupujúci.
8. Neoddeliteľnou prílohou tejto zmluvy je elektronická verzia podrobného rozpočtu vo formáte MS Excel.
9. Predávajúci je povinný predkladať v elektronickej verzii vo formáte MS Excel každú zmenu tohto podrobného rozpočtu, ku ktorej dôjde počas realizácie predmetu zmluvy. Rozpočet musí byť vypracovaný na najnižšiu možnú úroveň položiek, t.j. na úroveň zodpovedajúcu položkám výkaz výmer.
10. Predávajúci sa zaväzuje strpieť výkon kontroly/auditu/overovania súvisiaceho s dodávanými tovarmi a službami kedykoľvek počas platnosti a účinnosti Zmluvy o poskytnutí nenávratného finančného príspevku (ďalej len „Zmluva o NFP“) uzavretej medzi Kupujúcim ako prijímateľom a Ministerstvom hospodárstva SR na to oprávnenými osobami a poskytnúť im všetku potrebnú súčinnosť v zmysle Zmluvy o poskytnutí nenávratného finančného príspevku.
11. Oprávnené osoby na výkon kontroly/auditu/overovania na mieste sú najmä:

a) Poskytovateľ a ním poverené osoby,

b) Útvar vnútorného auditu Riadiaceho orgánu alebo Sprostredkovateľského orgánu a nimi poverené osoby,

c) Najvyšší kontrolný úrad SR, Úrad vládneho auditu, Certifikačný orgán a nimi poverené osoby,

d) Orgán auditu, jeho spolupracujúce orgány a osoby poverené na výkon kontroly/auditu,

e) Splnomocnení zástupcovia Európskej Komisie a Európskeho dvora audítorov,

f) Orgán zabezpečujúci ochranu finančných záujmov EÚ,

g) Osoby prizvané orgánmi uvedenými v písm. a) až f) v súlade s príslušnými Právnymi predpismi SR a právnymi aktmi EÚ.

1. Oprávnené osoby na výkon kontroly/auditu/overovania na mieste sú oprávnené:

a) vstupovať do objektov, zariadení, prevádzok, na pozemky a do iných priestorov miesta dodávky, ak to súvisí s predmetom kontroly/auditu/overovania na mieste,

b) požadovať od predávajúceho, aby predložil originálne doklady a inú potrebnú dokumentáciu, záznamy dát na pamäťových médiách, vzorky tovarov alebo iné doklady potrebné pre výkon kontroly/auditu/overenia na mieste a ďalšie doklady súvisiace s dodávkou v zmysle požiadaviek oprávnených osôb na výkon kontroly/auditu/overovania na mieste,

c) oboznamovať sa s údajmi a dokladmi, ak súvisia s predmetom kontroly/auditu/overovania na mieste,

d) vyhotovovať kópie údajov a dokladov, ak súvisia s predmetom kontroly/auditu/overovania na mieste.

1. Zmluvné strany vyhlasujú, že majú spôsobilosť na právne úkony v plnom rozsahu, ich prejavy vôle sú dostatočne zrozumiteľné, určité a vážne a ich zmluvná voľnosť nebola žiadnym spôsobom obmedzená. Zmluvné strany vyhlasujú, že túto zmluvu neuzatvárali v tiesni, ani v omyle, ani za inak nevýhodných podmienok, zmluvu si prečítali, jej obsahu porozumeli a na znak toho, že obsah tejto zmluvy zodpovedá ich skutočnej a slobodnej vôli, ju prostredníctvom svojich oprávnených zástupcov podpísali.

Za predávajúceho: Za kupujúceho:

V ……………........... dňa .......... V ..................................... dňa ................

...................................................... ......................................................